גילה שטופלר

גילה שטופלר (נולדה ב-1969) היא דקאנית הפקולטה למשפטים ופרופסור חברה למשפטים במרכז האקדמי למשפט ולעסקים. היא משמשת כעורכת ראשית של כתב העת הבינלאומי Law and Ethics of Human Rights החל משנת 2013 (כתב העת מדורג שלישי בעולם בתחום זכויות האדם על ידי דירוג כתבי העת המשפטיים האמריקאי Washington and Lee Law Journal Ranking).

ביוגרפיה 
שטופלר נולדה וגדלה בהרצליה. היא שירתה כקצינת פיקוח טיסה בבסיס חיל האוויר בשדה דב והשתחררה ב-1990 בדרגת סגן. ב-1995 סיימה בהצטיינות לימודי תואר ראשון בפקולטה למשפטים של אוניברסיטת תל אביב, ועבדה שנה כעורכת דין בארגון אדם טבע ודין. ב-1997 סיימה תואר שני במשפטים באמריקן יוניברסיטי בוושינגטון כמלגאית של הקרן החדשה לישראל, שלאחריו עבדה כעורכת דין באגודה לזכויות האזרח. ב-2001 סיימה בהצטיינות תואר שני נוסף במשפטים באוניברסיטת ניו יורק (NYU) שבה גם סיימה את לימודי הדוקטורט ב-2004. היא מלמדת בפקולטה למשפטים במרכז האקדמי למשפט ולעסקים החל מ-2004 ומכהנת כדיקנית הפקולטה למשפטים מאז 2018.

פעילות אקדמית 
תחומי המחקר של פרופ' שטופלר הם משפט חוקתי, משפט חוקתי השוואתי, יחסי דת ומדינה, זכויות נשים, רב תרבותיות, זכויות אדם, והמשבר הדמוקרטי. מאמריה מופיעים בכתבי עת מובילים בארץ ובעולם והיא שמשה בין השאר כעמיתה פקולטטית במרכז תקווה בבית הספר למשפטים של אוניברסיטת NYU ובאוניברסיטה הלאומית של סינגפור (NUS), כעמיתת האוזר ב-NYU, וכעמיתת מחקר במכון מקס פלנק למשפט ציבורי השוואתי ולמשפט בינלאומי בגרמניה.

שטופלר משמשת כחברת הוועדה המייעצת של כתב העת המוביל בעולם למשפט חוקתי ICON – International Journal of Constitutional Law. היא מכהנת כיו"ר משותפת של הסניף הישראלי של הארגון העולמי למשפט חוקתי ICON-S, והייתה שותפה לייסוד בלוג המשפט הציבורי של הסניף הישראלי ICON-S-IL Blog.

פעילות ציבורית 
שטופלר כיהנה כיו"ר ההנהלה של האגודה לזכויות האזרח בשנים 2010–2011 ו-2013–2017.

שטופלר היא חברה בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.

פרסומים נבחרים 
 גילה שטופלר, חוקתיות סמי-ליברלית ואיזונים ובלמים בדמוקרטיה הישראלית, עיוני משפט מד 2021, 171 - 212
 גילה שטופלר, יחסי דת ומדינה והשפעתם על הזהות הלאומית בישראל, משפט ועסקים כרך כה (2022), 135 - 158
 גילה שטופלר, המיעוט הערבי, המיעוט החרדי והתאוריה הרב־תרבותית במדינה יהודית ודמוקרטית, בתוך משפט מיעוט וסכסכוך לאומי, בעריכת ד״ר ראיף זריק וד״ר אילן סבן (אוניברסיטת תל אביב, 2017)
 Gila Stopler, “The Personal is Political – The Feminist Critique of Liberalism and the challenge of Right-Wing Populism” 19(2) International Journal of Constitutional Law (ICON) 393-402 (article and rejoinder) (2021)
 Gila Stopler, “From Private Prejudice to Public Policy: How Religious Conservatives Use Liberalism to Control Women’s Bodies” 30 William & Mary Bill of Rights Journal 689 (2022)

קישורים חיצוניים 

 גילה שטופלר, "המהפכה המשטרית כתחילתה של מלחמת דת" ICON-S-IL (24.4.2023)
 גילה שטופלר, "מדוע המהפכה השמרנית בארה"ב התחילה בפסק דין Dobbs ולמה היא לא תעצר שם" ICON-S-IL Blog (16.10.2022).
 גילה שטופלר, "אקטיביזם שיפוטי שמרני – המתקפה השמרנית על זכויות נשים כמקרה מבחן" ICON-S-IL Blog (2.3.2022).
 גילה שטופלר, "שלוש הערות על הקשר בין פופוליזם לסמכותנות, שחיתות ופטריארכליות" ICON-S-IL Blog (7.10.2021).
 גילה שטופלר, "רב-תרבותיות והדרת נשים במדינה יהודית ודמוקרטית" (ICON-S-IL Blog ( (11.12.2018
 גילה שטופלר, "פסקת ההתגברות, חוק הלאום ותהליך השחיקה הדמוקרטית" ICON-S-IL Blog (7.10.2018)
 גילה שטופלר, השתלטות חוקתית בישראל ICON-S-IL Blog (8.6.2017)
 Gila Stopler, The Israeli Government’s Proposed Judicial Reforms: An Attack on Israeli Democracy, ConstitutionNet, International IDEA (16.2.23)
 Gila Stopler, The Israeli Government’s War on Women, EVOLVE - Groundbreaking Jewish Conversations (3.1.23)
 Gila Stopler, Basic Law Legislation: The Basic Law that can Make or Break Israeli Constitutionalism, ConstitutionNet, International IDEA (16.8.21)
 Gila Stopler, Upsetting the Israeli Jewish-Democratic Balance: From the Declaration of Establishment to the Nation-State Bill, ConstitutionNet, International IDEA (17.4.18)

הערות שוליים 

סגל המרכז האקדמי למשפט ולעסקים: משפטים